Document ID: 32000R1235

Κανονισμός (ΕΚ) αριθ. 1235/2000 της Επιτροπής
της 14ης Ιουνίου 2000
για τροποποίηση του κανονισμού (ΕΚ) αριθ. 2714/1999, σχετικά με τη θέσπιση μεταβατικών διατάξεων για τη διαχείριση και τον έλεγχο των άμεσων πληρωμών στους τομείς των αροτραίων καλλιεργειών και του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1251/1999 του Συμβουλίου, της 17ης Μαΐου 1999, για τη θέσπιση συστήματος στήριξης των παραγωγών ορισμένων αροτραίων καλλιεργειών(1), όπως τροποποιήθηκε τελευταία από τον κανονισμό (ΕΚ) αριθ. 2704/1999(2), και ιδίως το άρθρο 12,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, για την κοινή οργάνωση αγοράς στον τομέα του βοείου κρέατος(3), και ιδίως το άρθρο 50,
τον κανονισμό (ΕΟΚ) αριθ. 3508/92 του Συμβουλίου, της 27ης Νοεμβρίου 1992, για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων(4), όπως τροποποιήθηκε τελευταία από τον κανονισμό (ΕΚ) αριθ. 1036/1999(5), και ιδίως το άρθρο 12 στοιχείο η),
Εκτιμώντας τα ακόλουθα:
(1) Στο πλαίσιο Προγράμματος Δράσης 2000 τα καθεστώτα άμεσων πληρωμών στους τομείς των αροτραίων καλλιεργιών και του βοείου κρέατος αναθεωρήθηκαν και αναφέρονται τώρα στους κανονισμούς (ΕΚ) αριθ. 1251/1999 και (ΕΚ) αριθ. 1254/1999.
(2) Με την έκδοση του κανονισμού (ΕΚ) αριθ. 2714/1999 της Επιτροπής, της 20ης Δεκεμβρίου 1999, για τη θέσπιση μεταβατικών διατάξεων για τη διαχείριση και τον έλεγχο των άμεσων πληρωμών στους τομείς των αροτραίων καλλιεργειών και του βοείου κρέατος(6), ελήφθησαν μέτρα για τη διασφάλιση της εφαρμογής του ολοκληρωμένου συστήματος διαχείρισης και ελέγχου των εν λόγω καθεστώτων, εν αναμονή της απόφασης του Συμβουλίου για τις τροποποιήσεις του κανονισμού (ΕΟΚ) αριθ. 3508/92 τις οποίες πρότεινε η Επιτροπή.
(3) Δεδομένου ότι η απόφαση του Συμβουλίου για τις τροποποιήσεις του κανονισμού (ΕΟΚ) αριθ. 3508/92 καθυστερεί, καθίσταται αναγκαία η παράταση του κανονισμού (ΕΚ) αριθ. 2714/1999.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η δεύτερη υποπαράγραφος του άρθρου 3 του κανονισμού (ΕΚ) αριθ. 2714/1999 τροποποιείται ως εξής:"Εφαρμόζεται από την 1η Ιανουαρίου έως τις 31 Δεκεμβρίου 2000."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Ιουνίου 2000.

Labels: 4
17
6